רשות המסים בישראל
מכרז פומבי 5/2014  למתן שירותי יעוץ לבחינת תהליכי העבודה והגברת האפקטיביות  ברשות המסים והכנת תכנית עבודה אופרטיבית לשיפור, התייעלות ומקסום יכולות רשות המסים בישראל

למען הסר ספק יובהר כי רשות המסים בישראל שומרת לעצמה הזכות לבטל את המכרז כולו או מקצתו בכל עת מכל סיבה שהיא לרבות מטעמי תקציב . 

1.1.	רשות המסים בישראל (להלן: "המזמין") יוצאת במכרז פומבי מס' 5/2014 לקבלת הצעות מחיר למתן שירותי יעוץ לבחינת תהליכי העבודה והגברת האפקטיביות  ברשות המסים והכנת תכנית אסטרטגית לשיפור ,התייעלות ומקסום יכולות רשות המסים בישראל (להלן: "המכרז").
1.2.	משך ההתקשרות עם המציע הזוכה היא לתקופה של שנה אחת מיום חתימת הסכם ההתקשרות, המצורף למסמכי מכרז זה, על ידי מורשי החתימה מטעמה של המזמין או עד להשלמת מתן השירותים לשביעות רצון המזמין, לפי המוקדם מביניהם (להלן: "תקופת ההתקשרות הראשונה"). 
1.3.	המזמין שומר לעצמו את הזכות הבלעדית והחד צדדית להאריך את תקופת ההתקשרות הראשונה, בשלוש שנים נוספות (או חלק מהן) ובכפוף להוראות חוק חובת מכרזים, התקנות על פיו, הוראות התכ"ם, ובכפוף לקיום תקציב.
1.4.	על המציע לעמוד בתנאי סף להלן ולצרף להצעתו את המסמכים המוכיחים את עמידתו בהם, כתנאי להשתתפותו במכרז:
1.4.1.	המציע הינו חברה שהתאגדה כדין בישראל לפי חוק החברות, התשנ"ט – 1999, או סניף מקומי הפעיל ורשום בישראל של חברה זרה .
1.4.2.	לפחות ראש צוות אחד, יועץ בתחום טכנולוגית המידע ושני עובדי צוות נוספים כמוגדרים בסעיף 4.4.6 להלן.
1.4.3.	על המציע להיות בעל ניסיון מוכח באחד או יותר מהתחומים הבאים: תכנון אסטרטגי, הנדסת תעשיה וניהול, יעוץ ארגוני/ניהולי/עסקי, חקר ביצועים, ניתוח מערכות ניהוליות/עסקיות למגוון דרגים ויחידות בארגון, והוא עוסק ברציפות באחד או יותר מהתחומים דלעיל החל משנת 2008 לפחות.
1.4.4.	המציע ביצע תכנון ויישום של תהליך התייעלות ארגונית משמעותית, בשלושה ארגונים לפחות, כאשר לפחות אחד מהם עונה לתנאים המצטברים להלן:
1.4.4.1.	העבודה הסתיימה במהלך 5 שנים האחרונות;
1.4.4.2.	מחזור ההכנסות או התקציב של הארגון בו בוצע התהליך הינו לפחות 300 מיליון ₪ לשנה, בשנים שבהן בוצעה העבודה באותו הארגון;
1.4.4.3.	הארגון שבו בוצע התהליך מנה לפחות 500 עובדים, שהועסקו על ידי הארגון באופן ישיר, בכל אחת מהשנים בהן בוצעה בו העבודה;
1.4.4.3.1.	לצורך סעיף זה: "התייעלות ארגונית משמעותית"-התייעלות חוצה מחלקות וחטיבות בתוך הארגון עם השלכות מעמיקות על פעילות הארגון.
המציע רשאי להוכיח את עמידתו בתנאי סף זה תוך הסתמכות על ניסיונה של החברה הזרה (שמקום מושבה מחוץ לישראל) שהוא הסניף מקומי הפעיל ורשום בישראל .
1.4.5.	המציע מעסיק צוות קבוע של עובדים (לא כולל עובדי מיקור חוץ, פרילנסרים, או קבלנים עצמאיים אחרים) המונה לפחות 25 עובדים, וזאת במהלך כל אחת מ-3 (שלוש) השנים האחרונות החל משנת 2011 ועד 2013 (כולל).
1.4.6.	על המציע לפרט פרטים של  לפחות ארבעה עובדי צוות (ראש צוות  אחד, יועץ בתחום טכנולוגית המידע ושני עובדי צוות נוספים) שיועסקו על ידו לצורך מתן השירותים נשוא מכרז זה, אשר עומדים בתנאי הסף המפורטים להלן: 
1.4.6.1.	על ראש צוות, להיות בעל ניסיון של 10 שנים לפחות, בהובלה או בליווי תהליכי התייעלות בתחום הארגוני או עסקי של לפחות 3ארגונים, שמחזור ההכנסות /התקציב השנתי של כל אחד מהם עולה על 300 מיליון ₪ (או שווה ערך במט"ח) כאשר אחד מגופים אלה הינו גוף ציבורי בארץ (כהגדרתו בסעיף 1 לחוק עסקאות גופים ציבוריים, התשל"ו-1976) או בחו"ל. על ראש הצוות להיות עובד המציע בעת ביצוע ההתקשרות.
1.4.6.2.	על היועץ בטכנולוגית המידע (IT) להיות בעל ניסיון של 10 שנים לפחות, בהובלה או בליווי תהליכי התייעלות בתחום של פיתוח תחזוקה ותפעול של מערכות IT  ב- 3 ארגונים לפחות, המעסיקים, כל אחד, 300 עובדי IT ומעלה (ללא תלות בצורת ההעסקה), אשר נותנים שירותי IT לאלפי משתמשים, הן פנימיים והן חיצוניים.
 עדיפות תינתן ליועץ כאמור בעל ניסיון  בתחומים הבאים:   
•	הובלה או בליווי תהליכי משילותIT  (IT GOVERNANCE), 
•	ניהול הביקוש לשירותי IT (DEMAND MANAGEMENT) 
•	ניהול שינויים במערכות מידע. ליועץ תהיה הבנה 
•	תהליכי B2B  (BUSINESS TO BUSINESS) ו- B2C (Business to Customer/Citizen), 
•	בחינת תהליכי פיתוח, תחזוקה ותפעול של מערכותIT  תוך שיקולי Make/Buy והבנה בתהליכי BPO  (BUSINESS PROCESSING OUTSOURCING). 
כמו כן עדיפות תינתן ליועץ כאמור בעל ניסיון בארגונים ממשלתיים ובארגוני מיסים בעולם.
1.4.6.3.	על שני (2) יועצים, להיות בעלי ניסיון של 5 שנים לפחות, בהובלה או בליווי תהליכי התייעלות בתחום הארגוני או עסקי של לפחות 2 ארגונים, שמחזור ההכנסות /התקציב השנתי של כל אחד מהם עולה על 100 מיליון ₪ (או שווה ערך במט"ח) כאשר אחד מגופים אלה הינו גוף ציבורי בארץ (כהגדרתו בסעיף 1 לחוק עסקאות גופים ציבוריים, התשל"ו-1976) או בחו"ל. על שני היועצים להיות עובדי המציע ב-12 החודשים שקדמו למועד הגשת ההצעה לפחות.
1.4.6.4.	למען הסר ספק, מובהר כי המציע רשאי לכלול בצוות המוצע גם מומחים או קבלני משנה או עובדי קבלני משנה, כל עוד הצוות  המוצע עונה לאמור בסעיפים ‎4.4.6.1, ‎4.4.6.2 ו- ‎4.4.6.3 לעיל.
1.5.	כמו כן על המציע לצרף להצעתו את המסמכים להלן: 
1.5.1.	הצהרה לפיה המציע מתחייב לזמינות מידית ולהתחיל לספק את השירותים החל מיום חתימת הסכם ההתקשרות על ידי מורשי החתימה מצד רשות המסים בישראל. 
1.5.2.	כל המסמכים המוכיחים את עמידתו ועמידת עובדי צוותו בתנאי סף שבסעיף ‎4.4 לעיל.
1.5.3.	צילום שובר התשלום להשתתפות במכרז.
1.5.4.	ערבות בנקאית או ערבות של חברת ביטוח ישראלית על סך של  100,000 ₪. הערבות תהיה בתוקף עד ליום  23.3.2015.
1.5.5.	פרופיל המציע.
1.5.6.	על המציע לצרף להצעתו פרטי אנשי קשר של לפחות 3 ארגונים בהם ביצע תכנון ויישום של תהליך התייעלות ארגונית משמעותית, כשאחד מהם עונה לתנאים המצטברים המפורטים בסעיף ‎4.4.4 לעיל.
1.5.7.	על המציע לצרף להצעתו את המתודולוגיה המוצעת על ידו.
1.6.	על המציע ועובדי צוותו לעמוד בכל תנאי הסף הנוספים ובמלוא הדרישות כמפורט במכרז.
1.7.	את מסמכי המכרז ניתן לקבל ברשות המסים בישראל בניין ג'נרי, רח' בנק ישראל 5 ירושלים קומה 3, חדר 3547 אצל גב' רות סיני טל' 02-6663950, החל מיום 13.3.2014 ועד ליום 22.6.2014 בשעה 15:00.
1.8.	לשאלות הבהרה ניתן לפנות בכתב בלבד לגב' רות סיני עד ליום 29.4.2014 בשעה 15:00 לפקס שמספרו  02-6668252 או למייל   Ruths@customs.mof.gov.il.
1.9.	תנאי להשתתפות במכרז הוא תשלום סך של 1,000  ₪ שלא יוחזרו, אשר ישולמו לפקודת המזמין, חשבון מס' 0-05005-5  בכל סניף של בנק הדואר ברחבי הארץ.
1.10.	מסמכי המכרז יימסרו למציע אשר יציג העתק משובר תשלום ע"ס 1,000   ₪ שלא יוחזרו. 
1.11.	את ההצעות יש להגיש באריזה אחת שעליה ירשם "מכרז 5/2014" בלבד. באריזה תהיינה שתי מעטפות אטומות וסגורות שתכולתן תהיה כלהלן:
1.11.1.	מעטפה מס' 1 - בשני עותקים , אשר תכיל את המסמכים המפורטים להלן למעט הצעת המחיר, ואת הסכם ההתקשרות המצורף לפנייה זו חתום על ידי המציע או מורשה חתימה מטעם המציע באופן אישי, בראשי תיבות על כל עמוד מעמודיו (לרבות נספחיו) ובחתימה מלאה במקום המיועד לכך.
1.11.2.	מעטפה מס' 2 תכיל את הצעת מחיר של המציע בטופס המצורף למסמכי המכרז כנספח ב' עבור השירותים המבוקשים כשהוא מלא על פי הנדרש וחתום על ידי המציע בחתימה מלאה.
	למען הסר ספק יובהר כי הצעה שלא תוגש כאמור בסעיף זה לא תידון.
1.12.	את ההצעות יש להכניס לתיבת המכרזים הנמצאת ברשות המסים בישראל, רח' בנק ישראל 5, ירושלים קומה 3, ליד חדר 3531 עד לתאריך 23.6.2014 בשעה 15:00. ההצעה תוגש באריזה חתומה וסגורה בשני עותקים. על גבי המעטפה יש לציין את שם המכרז ומספרו בלבד.
הצעה שלא תימצא בתיבת המכרזים במועד האמור לא תידון.
1.13.	המזמין רשאי לא לקבל אף אחת מההצעות שיוגשו ו/או לבטל את המכרז מכל סיבה שהיא לרבות מטעמי תקציביים.  
1.14.	הזוכה במכרז יידרש לחתום על הסכם במתכונת ההסכם המצורף בזה.
1.15.	ניתן לעיין במסמכי המכרז באתר האינטרנט שכתובתו  WWW.MR.GOV.IL (בלשונית מכרזים משרדיים).   
1.16.	בסתירה בין הוראות מודעה זו לבין הוראות מסמכי המכרז, מסמכי המכרז יגברו.